Κοινή θέση (ΕΚ) αριθ. 29/2001

που καθορίστηκε από το Συμβούλιο στις 28 Ιουνίου 2001

για την έκδοση της οδηγίας 2001/.../ΕΚ του Ευρωπαϊκού Κοινοβουλίου και του Συμβουλίου, της ..., για την εικοστή τροποποίηση της οδηγίας 76/769/ΕΟΚ του Συμβουλίου όσον αφορά τους περιορισμούς διάθεσης στην αγορά και χρήσεως μερικών επικίνδυνων ουσιών και παρασκευασμάτων (χλωριωμένες παραφίνες μικρής αλυσίδας)

(2001/C 301/04)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,

την πρόταση της Επιτροπής(1),

τη γνώμη της Οικονομικής και Κοινωνικής Επιτροπής(2),

Αποφασίζοντας σύμφωνα με τη διαδικασία του άρθρου 251 της συνθήκης(3),

Εκτιμώντας τα ακόλουθα:

(1) Οι περιορισμοί που έχουν θεσπιστεί ή προγραμματιστεί από ορισμένα κράτη μέλη σχετικά με τη χρήση χλωριωμένων παραφινών μικρής αλυσίδας (ΧΠΜΑ) μετά την απόφαση 95/1 της Parcom (σύμβαση για την πρόληψη της θαλάσσιας ρύπανσης από χερσαίες πηγές), επηρεάζουν άμεσα την ολοκλήρωση και τη λειτουργία της εσωτερικής αγοράς. Ως εκ τούτου, απαιτείται προσέγγιση των νομοθεσιών των κρατών μελών που διέπουν το συγκεκριμένο τομέα και τροποποίηση, επομένως, του παραρτήματος Ι της οδηγίας 76/769/EΟΚ του Συμβουλίου, της 27ης Ιουλίου 1976, περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως μερικών επικινδύνων ουσιών και παρασκευασμάτων(4).

(2) Οι ΧΠΜΑ έχουν χαρακτηρισθεί ως επικίνδυνες για το περιβάλλον διότι είναι πολύ τοξικές για τους υδρόβιους οργανισμούς και διότι δύνανται να έχουν μακροχρόνιες δυσμενείς επιπτώσεις στο υδάτινο περιβάλλον.

(3) Η Επιτροπή εξέδωσε σύσταση στο πλαίσιο του κανονισμού (EΟΚ) αριθ. 793/93 του Συμβουλίου, της 23ης Μαρτίου 1993, για την αξιολόγηση και τον έλεγχο των κινδύνων από τις υπάρχουσες ουσίες(5), στην οποία συνιστά τη λήψη ειδικών μέτρων για τον περιορισμό της χρήσης των ΧΠΜΑ, ιδίως στα υγρά επεξεργασίας μετάλλων και στα προϊόντα τελικής επεξεργασίας δερμάτων, με σκοπό την προστασία του υδάτινου περιβάλλοντος.

(4) Όλες οι υπόλοιπες χρήσεις των ΧΠΜΑ εξεταστούν εκ νέου υπό το πρίσμα των νέων επιστημονικών γνώσεων, ιδίως λόγω των εκπομπών από προϊόντα που περιέχουν ΧΠΜΑ.

(5) Στις 27 Νοεμβρίου 1998, η επιστημονική επιτροπή για την τοξικότητα, την οικοτοξικότητα και το περιβάλλον διετύπωσε γνώμη σχετικά με τους κινδύνους που παρουσιάζουν οι ΧΠΜΑ, τους οποίους είχε επισημάνει στη σύστασή της η Επιτροπή.

(6) Οι διατάξεις της παρούσας οδηγίας εφαρμόζονται με την επιφύλαξη της κοινοτικής νομοθεσίας περί ασφάλειας και προστασίας της υγείας των εργαζομένων κατά την εργασία, και ιδίως της οδηγίας 89/391/EΟΚ του Συμβουλίου, της 12ης Ιουνίου 1989, σχετικά με την εφαρμογή μέτρων για την προώθηση της βελτίωσης της ασφάλειας και της υγείας των εργαζομένων κατά την εργασία(6) και της οδηγίας 98/24/ΕΚ του Συμβουλίου, της 7ης Απριλίου 1998, για την προστασία της υγείας και ασφαλείας των εργαζομένων κατά την εργασία από κινδύνους οφειλομένους σε χημικούς παράγοντες (14η ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ)(7),

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Στο παράρτημα Ι της οδηγίας 76/769/EΟΚ προστίθεται:

">ΘΕΣΗ ΠΙΝΑΚΑ>"

Άρθρο 2

1. Τα κράτη μέλη θεσπίζουν και δημοσιεύουν τις αναγκαίες νομοθετικές, κανονιστικές και διοικητικές διατάξεις ώστε να συμμορφωθούν με την παρούσα οδηγία το αργότερο ...(8). Πληροφορούν αμέσως την Επιτροπή σχετικά.

Τα κράτη μέλη εφαρμόζουν τις διατάξεις αυτές το αργότερο στις ...(9).

2. Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από ανάλογη παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

Άρθρο 3

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

...

Για το Ευρωπαϊκό Κοινοβούλιο

Η Πρόεδρος

Για το Συμβούλιο

Ο Πρόεδρος

(1) ΕΕ C 337 Ε της 28.11.2000, σ. 138.

(2) ΕΕ C 116 της 20.4.2001, σ. 27.

(3) Γνώμη του Ευρωπαϊκού Κοινοβουλίου της 1ης Φεβρουαρίου 2001 (EE C 267 της 21.9.2001, σ. 41)· κοινή θέση του Συμβουλίου της 28ης Ιουνίου 2001 και απόφαση του Ευρωπαϊκού Κοινοβουλίου της ... (δεν έχει ακόμα δημοσιευθεί στην Επίσημη Εφημερίδα).

(4) ΕΕ L 262 της 27.9.1976, σ. 201· οδηγία όπως τροποποιήθηκε τελευταία από την οδηγία 99/77/ΕΚ της Επιτροπής (ΕΕ L 207 της 6.8.1999, σ. 18).

(5) EE L 84 της 5.4.1993, σ. 1.

(6) EE L 183 της 29.6.1989, σ. 1.

(7) ΕΕ L 131 της 5.5.1998, σ. 11.

(8) Δώδεκα μήνες μετά την έναρξη ισχύος της παρούσας οδηγίας.

(9) Δεκαοκτώ μήνες μετά την έναρξη ισχύος της παρούσας οδηγίας.

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

Ι. ΕΙΣΑΓΩΓΗ

1. Στις 21 Ιουνίου 2000, η Επιτροπή υπέβαλε στο Συμβούλιο πρόταση οδηγίας με βάση τα άρθρα 95 και 251 της συνθήκης σχετικά με την εικοστή τροποποίηση της οδηγίας 76/769/ΕΟΚ του Συμβουλίου όσον αφορά τους περιορισμούς διάθεσης στην αγορά και χρήσεως μερικών επικίνδυνων ουσιών και παρασκευασμάτων (χλωριωμένες παραφίνες μικρής αλυσίδας).

2. Η Οικονομική και Κοινωνική Επιτροπή γνωμοδότησε στις 23 Νοεμβρίου 2000.

3. Το Ευρωπαϊκό Κοινοβούλιο γνωμοδότησε σε πρώτη ανάγνωση την 1η Φεβρουαρίου 2001. Κατόπιν της γνωμοδότησης αυτής, η Επιτροπή υπέβαλε στο Συμβούλιο, με επιστολή της 21ης Μαΐου 2001, τροποποιημένη πρόταση.

4. Στις 28 Ιουνίου 2001, το Συμβούλιο καθόρισε την κοινή θέση του, σύμφωνα με το άρθρο 251 της συνθήκης.

ΙΙ. ΣΤΟΧΟΙ

5. Η οδηγία αποσκοπεί στην εναρμόνιση των διαφορετικών εθνικών νομοθεσιών σχετικά με τη χρήση των χλωριωμένων παραφινών μικρής διάρκειας (PCCC) και στον περιορισμό της στους δύο τομείς εφαρμογής, δηλαδή τη μεταλλουργία και τη λίπανση δερμάτων. Ο περιορισμός αυτός της χρήσης των εν λόγω ουσιών κρίνεται ως ενδεδειγμένος υπό το φως των πορισμάτων μιας μελέτης αξιολόγησης των κινδύνων που ενέχουν οι PCCC. Η μελέτη κατέδειξε την ύπαρξη πιθανόν κινδύνων για το περιβάλλον.

Εξάλλου, όσον αφορά τις υπόλοιπες εφαρμογές των PCCC, δηλαδή ως πλαστικοποιητών σε χρώματα, επιχρίσματα και στεγανωτικά καθώς και ως επιβρανδυτών φλόγας σε ελαστικά (καουτσούκ), πλαστικά και κλωστοϋφαντουργικά προϊόντα, η οδηγία προβλέπει ότι θα πρέπει να επανεξεταστούν σε διάστημα τριών ετών από την έκδοση της παρούσας οδηγίας, μέτρα μείωσης των κινδύνων, υπό το φως των νέων επιστημονικών γνώσεων και της τεχνικής προόδου.

ΙΙΙ. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

6. Η κοινή θέση αντιστοιχεί σε πολύ μεγάλο βαθμό στην τροποποιημένη πρόταση της Επιτροπής. Αυτή, ωστόσο, ενέκρινε μόνο μια από τις τροπολογίες καθώς και μέρος μιας άλλης από τις τέσσερις τροπολογίες που πρότεινε το Ευρωπαϊκό Κοινοβούλιο.

Τροπολογίες που έγιναν δεκτές χωρίς τροποποίηση ή με ελάσσονες τροποποιήσεις

7. Το Συμβούλιο δέχτηκε την τροποποίηση αριθ. 4 (παράρτημα Ι σημείο 2 της οδηγίας 76/769/ΕΟΚ) του Ευρωπαϊκού Κοινοβουλίου για τη ρητή μνεία στην οδηγία ότι το σύνολο των λοιπών χρήσεων των χλωριωμένων παραφινών μικρής αλυσίδας θα επανεξεταστεί μελλοντικά και ότι το Ευρωπαϊκό Κοινοβούλιο θα ενημερωθεί για τα αποτελέσματα της επανεξέτασης.

8. Το Συμβούλιο δέχτηκε επίσης το πρώτο μέρος της τροποποίησης αριθ. 3 (παράρτημα Ι σημείο 1 της οδηγίας 76/769/ΕΟΚ) που αποσκοπεί στην κάλυψη των PCCC ως ουσιών ή συστατικών παρασκευασμάτων, διευκρινίζοντας ότι εμπίπτουν οι ουσίες ή τα συστατικά άλλων ουσιών ή παρασκευασμάτων.

Εξάλλου, το Συμβούλιο προσέθεσε διάταξη με την οποία η απαγόρευση της διάθεσης στην αγορά των εν λόγω PCCC δεν εφαρμόζεται παρά μόνο σε συγκεντρώσεις ανώτερες του 1 % για τις δυο προαναφερόμενες εφαρμογές.

Τροπολογίες που δεν έγιναν δεκτές

9. Το Συμβούλιο δεν υιοθέτησε το δεύτερο μέρος της τροπολογίας αριθ. 3 (παράρτημα Ι σημείο 1 της οδηγίας 76/769/ΕΟΚ) ούτε την τροπολογία αριθ. 1 (αιτιολογική σκέψη 2 που έγινε τώρα αιτιολογική σκέψη 1) του Ευρωπαϊκού Κοινοβουλίου για τη διεύρυνση του πεδίου εφαρμογής της προτεινόμενης απαγόρευσης της χρήσης των PCCC ως πλαστικοποιητών σε χρώματα, επιχρίσματα και στεγανωτικά και ως επιβραδυντών φλόγας σε ελαστικά, πλαστικά και κλωστοϋφαντουργικά προϊόντα.

10. Το Συμβούλιο δεν υιοθέτησε ούτε την τροπολογία αριθ. 2 (αιτιολογική σκέψη 5 που έγινε τώρα αιτιολογική σκέψη 4) με την οποία υποχρεωούνταν η Επιτροπή να υποβάλει προτάσεις για τους περιορισμούς χρήσεως άλλων παρόμοιων ουσιών.